[{"text_idx": "#000003", "text": "Bertsolaritzan bide urratzaileXabier Amuriza Etxanoko Torreburu baserrian jaio zen 1941 urtean Sei urterekin, aitarekin, Etxanoko Azutzaganeko tabernan egin zituen lehen bertsoak. Lehen plaza 1966an, Gizaburuagan, Abel Muniategirekin. \u00ab1980ko hamarkadan Xabierrek berritasun handia ekarri zion bertsogintzari. Ezinezkoa da egungo Bertsolaritza modernoa ulertzea bere ekarpena kontuan izan gabe. Neurri eta doinuetan ere berrikuntza handiak ekarri zituen. Nabarmentzekoa da bertso eskoletan eragindako iraultza\u00bb nabarmendu du Olaso Dorrea Fundazioak."}, {"text_idx": "#000004", "text": "Xabier Amuriza txapeldun izan zen 1980 eta 1982an, Txapelketa Nagusiaren aro berriko lehen bi ediziotan eta Txapelketa Nagusian euskara batua sartu izana ere azpimarratu du Olaso Dorrea Fundazioak."}, {"text_idx": "#000005", "text": "Bat-bateko bertsogintzan ez ezik, bertso jarrietan, bertsolaritzaren teorizazioan eta errimaren lanketa moduetan, doinu berrien sorkuntzan eta kopla zaharren bilketan eta sorkuntzan ere lan handia egin du Xabier Amurizak. Gaur egunean ere kopla kantari jarraitzen du Korrontzi taldearekin."}, {"text_idx": "#000012", "text": "Alaia Martinen elkarrizketa osoa audioan"}]